Infernos con vida | IES Francisco Asorey (Cambados, Pontevedra)\n← Caos con piscina e campo de tenis\nCiencia e azar →\nTodo o mundo pensa que a vida só se da nunhas condicións óptimas de temperatura, humidade, luz en maior ou menor medida, osíxeno…vamos, xusto como vivimos nós. Sento ir en contra de todas estas crenzas, pero ultimamente estanse descubrindo seres vivos en lugares que ninguén imaxinaría que houbera vida. Cando digo isto moita xente pensa que estou falando de extraterrestres pero a realidade é que seres en condicións extremas habitan o noso planeta.\nUn exemplo destes seres, son os que habitan nos abismos oceánicos onde as condición de luz e de alimento son escasas, sen falar da gran presión que soportan a máis de 5 km de profundidade. Alí desenvolveron eficientes sistemas de depredación como engados luminosos que atraen ás presa. Os calamares xigantes viven a grandes profundidades aínda que de cando en vez suben á superficie para reproducirse.\nTal vez pensarades que xa non hai quen viva peor, pero a vida sempre nos sorprende ata o punto de que esas condición infernais nas que viven os peixes son superadas polas de algúns microorganismos e crustáceos que habitan nas mesmísimas chemineas do fondo oceánico (última fotografía). Alí a profundidade ronda os 4 km, a temperatura os 400 ºC, e a presión é terriblemente mortal para calquera ser vivo que non estea adaptado. Estes microorganismos parecidos a corais que viven a base da gran cantidade compostos minerais que emiten estas chemineas e deses organismos viven tamén algúns crustáceos adaptados a ese hábitat. Estas condicións son parecidas ás de algúns planetas do Sistema solar nos que supostamente sería imposible a vida.\nDespois de todo isto podemos chegar á conclusión de que pode haber vida primitiva en calquera sitio no que as moléculas orgánicas interveñan en reaccións químicas co medio no que viven independientemente de como sexa éste.\nEsta entrada foi publicada en Bodiversidade e etiquetada biodiversidade, cheminea hidrotermal, fosa mariña. Garda o enlace permanente.\n21 Responses to Infernos con vida\nNovembro 13, 2008 ás 7:55 p.m.\nParabéns Sergio polo teu artigo; agardo que os teus compañeiros se animen a publicar no noso blog.\nFago o primeiro comentario deste post, que eu inclúo na categoría de “biodiversidade” porque vos quero plantexar un par de cuestións:\n1.- ¿Que entendedes por biodiversidade?\n2.- ¿Por que credes que é importante a biodiversiade?\nNovembro 13, 2008 ás 10:18 p.m.\nPareceme un artigo moi interesante, xa de antes oíra falar destes raros animais que habitan no fondo do mar, mais nunca interesarame por buscar información sobre eles e no artigo de Sergio saen datos moi interesantes, como, que as presión que soportan serían mortais pos humanos…E contenstando as preguntas de Victor a biodiversidade é a palabra pola que se fai referencia a todos os seres vivos sobre a Terra. A biodiversidade abrangue a variedade de ecosistemas e as diferenzas xenéticas dentro de cada especie que permiten a combinación de múltiples formas de vida.\nE preciso conservar a biodiversidade porque esta nos proporciona recursos que poden chegar a esgotarse. Moitos materiais que necesitamos habitualmente, como a madeira, o papel, os alimentos, etc., obtéñense de organismos vivos. Respectar a diversidade de formas de vida e evitar as accións que poñan en perigo os seres vivos é necesario para preservar os recursos das futuras xeracións.\nAs plantas e os animais salvaxes son fonte de admiración para moitas persoas, teñen un alto valor estético e son obxecto de lecer.Manter a biodiversidade permite coñecer mellor o funcionamento dos ecosistemas e o papel dos distintos seres vivos en cada un deles.\nNovembro 15, 2008 ás 1:40 p.m.\nO tema no que se iniciou Sergio é moi interesante, pero os alumnos de bioloxía estamos a estudiar a estructura xeral da Terra, en concreto xa nos explicaron a codia oceánica e o profesor Isaac xa nos mencionou a existencia deste seres, capaces de vivir en condicións tan extremas.\nEn resposta as preguntas de Víctor, a biodiversidade é un termo que se refire a variedade de seres vivos e de ecosistemas existentes no planeta Terra; considero que a biodiversidade é importante porque cada ano estanse a extinguir entre dez mil e cincuenta mil especies de plantas e animais, cada unha destas especies está nunha cadea da que sempre obtemos algun tipo de beneficio para a nosa vida e como xa dixen se non coidamos o que temos o noso arredor este proceso de extinción sería máis pronunciado, e esgotaríanse tódolos nosos recursos. É importante conservar a biodiversidade porque ademáis así teremos un maior coñecemento dos ecosistemas e dos distintos animais existentes.\nNovembro 15, 2008 ás 7:12 p.m.\nEu a diferencia de Ángel non tiña oído falar de todos estos animais e o ártigo de Sergio abre os ollos en certo modo a realidade das profudidades das augas.\nA miña definición de biodiversidade e máis resumida e para min máis facil de entender:\nA biodiversidade é a variedade de vida en todas as sus formas, niveis e combinacións.\nPenso que é importante porque moitos aspectos da nosa vida dependen dela como por exemplo manter o aire e a auga limpos ou para proporcionarnos roupa,alimentos,menciñas…e diferentes aspecos esencias para a vida humana.\nNovembro 16, 2008 ás 12:27 p.m.\nO tema que propón Sergio, como moitos de vos apuntades, é moi interesante. Interesante ademais en moi diferentes aspectos; xa vos propuxen a actividade sobre a Biodiversidade (podedes seguir aportando datos e ideas sobre ela) e agora propoño outra cuestión de moita actualidade:\nAs chemineas hidrotermais están sendo estudiadas para coñecer a posible orixe da vida sobre a Terra;¿por que?(Buscade información sobre un satélite de Xúpiter chamado Europa e tratade de relacionalo con este tema).\nNovembro 18, 2008 ás 11:21 p.m.\nNo satélite Europa,creese que existen chimeneas hidrotermais. A superficie deste satélite está formada por un xeo agrietado,pero segun os científicos,debaixo desta capa xeada poderia aber un océano de auga que podería ser apto para a vida.\nNa Terra estas chemineas crean un ambiente que mantén colonias de bacterias en vida,un fenómeno que poida que se estea repetindo neste satélite.\nNovembro 18, 2008 ás 11:54 p.m.\nCerto Juan Luís, ese podería ser a orixe da vida sobre a Terra\nNovembro 21, 2008 ás 12:39 a.m.\nTamén no lago subglacial Vostok, na antártida se esta a investigar sobre a posibilidade de existencia de vida, pois as condicións do lago son moi similares aos do satélite Europa.\nPara investigar tal existencia, un laboratorio especializado da NASA utilizara unha sonda para derretir o xeo, e introducir unha especie de robot que analizaria as aguas do lago.\nTamén existian outras alternativas, pero esta non dana o medio ambiente.\nNovembro 21, 2008 ás 4:56 p.m.\nNo caso de que tiveramos que abandoar o noso planeta iríamos a Marte porque é o máis próximo con condicións máis similares do sistema Solar…O seguinte sería Europa\nNovembro 21, 2008 ás 11:56 p.m.\nPablo é moi interesante a túa aportación sobre as investigacións na Antártida. ¿Sabías que un dos maiores problemas desa investigación é a esterilización dos materiais de perforación para que non leven contaminación de bacterias da superficie que poderían levar a erros nas conclusións?\nNovembro 21, 2008 ás 11:59 p.m.\nRecorda Sergio que as viaxes espaciais non son doadas. Requiren cartos, tecnoloxía e tempo. Para viaxar a Marte hai que esperar a que pase cerca da órbita da Terra, tanto a ida como a volta. ¿Calculaches canto se tardaría en chegar a Europa?\nNovembro 22, 2008 ás 1:29 p.m.\nNesta semana científicos rusos diríxense cara o lago na insistente procura da perforación do xeo. Dende o 1998 estanse a producir diversas perforacións coas cales obteñen resultados falseados pola utilización de anticonxelante e os microbios existentes nas ferramentas de perforación.\nFai uns anos desatouse unha polémica sobre as vantaxes e inconvintes de perforar o lago, pois supón a contaminación (inevitable) e alteración dun ecosistema, que estiman que ten 450000 anos.\nNa actualidade fáltanlle 80 metros para chegar ao lago, cousa que esperan conseguir a comezos de 2009.\nA auga do lago, atópase en movemento, co cal contén osixeno e outras condicións necesarias para a vida.\nNovembro 22, 2008 ás 6:56 p.m.\nA pesar do risco que supón a posible contaminación deste lago baixo a capa de xeo, vale a pena investigar sobre as formas de vida que poden resitir estas condicións extremas; condicións que poderían darse noutros planetas.\n¿Alguén podería explicar porque non se conxela a auga deste lago?\nDecembro 1, 2008 ás 11:16 p.m.\nEn canto o porqué de que a auga deste lago non se conxela, en internet aparecian algunhas hipóteses como que o calor interior da terra quenta as rochas baixo o lago, ou que a cuberta de xeo que é un mal conductor de calor poida estar actuando como unha manta aislante protexendoo das frias temperaturas da superficie.\nOutra posibilidade é que o lago non tivese tempo de desconxelarse tras un periodo templado que finalizou fai o redor de 5000 anos.Outra cuarta posibilidade e que permanezca liquida debido a presion da masa de xeo que a cubre pois o xeo fúndese coa presión\nDecembro 2, 2008 ás 2:06 p.m.\nPerfecto Borja, pero gustariame verte máis a miudo.\n¿Por cal das opcións vos inclinades os demais?,¿por que?\nDecembro 3, 2008 ás 9:18 p.m.\nEu decantaríame pola última teoría. A presión que exercen 4km de capa de xeo e unha superficie estimada de 14.000 kilómetros cadrados ten que ser brutal. Recientes investigacións sitúan a curva de fusión do xeo en 350.000 – 450.000 atmosferas.\nDecembro 4, 2008 ás 1:49 a.m.\n¿Sabedes o que é un glaciar e porque se move esa masa de xeo?\nDecembro 4, 2008 ás 7:40 p.m.\nUn glaciar é unha gran masa de xeo,que soe mostrar evidencia de movemento pola influencia da gravidade. Para que exista un glaciar é necesario,que haxa precipitacións en forma de neve que pode converterse en neviza e en xeo glaciar.Estes corpos están sempre en movemento descendente pola gravidade.\nDecembro 4, 2008 ás 9:33 p.m.\nE axudados por unha capa de auga de fusión (fúndese debido á presión do xeo sobre o fondo) que serve de lubricante entre a capa de xeo e o leito rochoso.\nDecembro 5, 2008 ás 4:42 p.m.\nnon calculei canto tempo se tardaría pero teño oído que serían como 5 años de viaxe máis a gran cantidade de combustible necesario. E moitísimo, pero a tecnoloxía está investigando sobre buracos negros e de gusán para viaxar grandes distancias en pouco tempo. E con respecto a combustible estase tamén investigando en usar fotóns de luz para impulsar transbordadores dunha forma parecida á que fai o vento cun barco de vela\nDecembro 7, 2008 ás 12:43 p.m.\nO que dixo Sergio de usar fotóns de luz é algo moi interesante. Estiven buscando información sobre estas “velas” e as características que deben ter son as seguintes:\n1-Ter unha gran superficie ca que poder captar a maior cantidade de luz solar.\n2-Lixeireza.A vela será moi delgada no seu grosor, ter masa mínima, porque a maior masa,menor aceleración procedente da luz solar.\n3-Durable e resistente á temperatura. Ten que soportar cambios de temperatura,partículas cargadas e riscos de micro-meteoroides no espacio exterior.


Abertas as pre-inscricións para edición 19 de XGN R Encounter | Faite dixital\nA cita abrirá as súas portas de xeito non oficial o día 10 pola tarde. A apertura “oficial” será o día seguinte. Haberá melloras e novidades, co obxectivo de situar o encontro entre os máis importantes de España: na cabeza da clasificación das partys estatais. Segundo informa R, para tal fin “serán determinantes” os vencellos coa rede de Encounters do Grupo Euskaltel a través da súa Fundación, que vén desenvolvéndose en Euskadi desde hai 25 anos, e da que forman parte a Euskal Encounter, a Gipuzkoa Encounter, a Araba Encounter e a Technium R Encounter de Ourense.\nA última edición da cita galega, que se celebrou do 12 ao 14 de outubro do ano pasado, supuxo “un gran paso nun proxecto de crecemento que xa comezara na súa convocatoria anterior e que en 2018 destacou pola notable cantidade e calidade das actividades, o maior confort dos asistentes e a gran estabilidade da rede”, sinalan as entidades organizadoras, que salientan tamén o alto número de inscritos na dita convocatoria, que ascendeu a preto de 900 (fronte aos 800 da cita anterior).


Seis novos influencers na segunda edición de Instagramers no Camiño\nEP 26 marzo 2022 18:23 h.\nAlfonso Rueda instagram Xacobeo 2022\nA presentación da segunda edición de Instagrammers no Camiño.\nOs instagramers volven ao Camiño!\nEste mércores 30 de marzo @cristinacastano, @grtamara, @xurxocarreno, Natalia Maquieira (@PasoAPasoblog), @RoiMendez e @cepedaoficial farán o Camiño de Ourense a Santiago.\n— camino_xacobeo (@camino_xacobeo) March 26, 2022\nA actriz Cristina Castaño, os cantantes Luís Cepeda e Roi Méndez e os "influencers" Natalia Maquieira, Tamara García Romero e Xurxo Carreño -que xa acudira na primeira edición- participarán na segunda edición de 'Instagramers no Camiño' co obxectivo de facer chegar a experiencia do Camiño aos seus máis de 3,6 millóns de seguidores, que suman entre o seis.\nEste seis "instagramers" percorrerán entre o 30 de marzo e o 3 de abril, desde Ourense, os últimos 100 quilómetros da Vía da Prata e contarán a través das súas redes sociais as súas vivencias diarias no Camiño nos seus perfís de Instagram baixo os 'hashtags' #GaliciaDestinoSeguro e #CamiñaAGalicia.\nA Xunta puxo un ano máis en marcha esta iniciativa con seis galegos "influencers" nas redes sociais porque consideran que serán "os mellores embaixadores do Camiño" e un apoio "moi importante" para chegar ás xeracións máis novas que empregan as redes como ferramenta para comunicarse.\nNa presentación desta iniciativa, este sábado no Pazo de Liñares, en Lalín, o vicepresidente primeiro da Xunta, Alfonso Rueda, destacou que este proxecto mantén a esencia de transmitir a mensaxe de que "Galicia está de moda" e de que é "un destino seguro" para gozar tanto como turista ou como peregrino da "natureza, de espazos abertos e de pouca masificación".\nA primeira edición de Instagramers no Camiño xerou 13 millóns de impactos\nAdemais, Rueda puxo en valor que a primeira edición desta iniciativa alcanzou máis de 13 millóns de impactos procedentes dalgunha das publicacións que os participantes subiron ás súas redes durante a súa peregrinación, que o ano pasado transcorreu polo Camiño Portugués da Costa.\nA Xunta pretende que esta acción sexa unha oportunidade para promover, no inicio da temporada alta do Xacobeo 21-22 e coa proximidade da Semana Santa, que Galicia celebra un "Ano Santo dobre".\nNesta mesma liña, Alfonso Rueda explicou que o labor de promoción que realiza a administración autonómica neste ámbito contribuíu a que Galicia se convertera o ano pasado nun "destino de moda" e se situase entre as comunidades con maior recuperación da demanda turística, superando mesmo en agosto as cifras prepandemia.\n📱 Nova edición de “Instagrammers no Camiño” para animar a facer o @camino_xacobeo e desfrutar deste #Xacobeo\n🎒 6 "influencers" compartirán cos seus seguidores o seu percorrido pola Vía da Prata demostrando que Galicia está de moda #GaliciaDestinoSeguro#CamiñaAGalicia pic.twitter.com/Rr6iVRZbB6\n— Vicepresidencia primeira da Xunta de Galicia (@XuntaVice) March 26, 2022\nLa mancomunidad impulsa con un plan turístico el Camino sostenible\nAsociaciones se proponen revitalizar caminos jacobeos del Levante y Suroeste\nLucía Porto 30/06/22


Na procura da gran besta\nOs autores de 'A mansión dos murmurios', David Muñoz e Tirso Cons, regresan cunha ficción histórica repleta de aventura e fantasía nesta nova novela gráfica.\nPor Elipses e sombras - Eduardo Maroño | A Coruña | 25/10/2017 | Actualizada ás 17:00\nTítulo: Trackers: 1. A arma perdida dos deuses\nCapa de Trackers: A arma perdida dos deuses, de David Muñoz e Tirso Cons\nAutores: David Muñoz e Tirso Cons\nA traxectoria de David Muñoz confírmao coma un escritor versátil que ten transitado entre a memoria persoal (Miedo), a ficción histórica (Sordo) e a revisión lúdica de xéneros populares coma a ciencia ficción ou os superheroes (Residuos, Rayos y centellas). Os seus traballos para o mercado francófono, coma o mencionado A mansión dos murmurios ou Tierra de vampiros, revelan unha vontade de espremer as convencións de xénero sen chegar a sobordalas. Nesa mesma liña poderiamos situar Trackers, o seu novo proxecto en colaboración con Tirso Cons, un relato canonicamente aventureiro cuxo primeiro álbum, A arma perdida dos deuses, viu a luz o pasado verán. Ambientada no século XVII, esta primeira achega relata a partida dunha expedición británica cara a península do Iucatán na procura dunha criatura lendaria. Muñoz e Cons súmanlle un punto de fuga fantástico a un contexto realista, creando o terreo propicio para ceibar unha pulsión aventureira de corte clásico, con grandes navíos e duelos a espada, romance e unha historia de mocidade e apertura á vida adulta coma pano de fondo. O debuxante pontevedrés, de quen partiu a idea orixinal do relato, demostra a súa idoneidade para o cómic de formato grande, recreando paisaxes da selva virxe americana ou ou ofrecendo espectaculares estampas de navegación, sen descoidar outros aspectos como o caracterización dos personaxes ou a resolución dos lances de acción. Cons é un dos autores máis inxustamente esquecidos da banda deseñada galega.\nProbablemente por traballar principalmente para o mercado francés, o seu nome non adoita estar entre os que nos veñen á memoria cando pensamos nas principais figuras do cómic galego. Hai algo de reivindicación no feito de ser el mesmo, como membro da editora 3 Pintamonas, quen asume a edición en galego deste traballo.\nÉ posible que esta primeira achega de Trackers adoeza dunha certa previsibilidade. O camiño narrativo deseñado polos autores non só se acolle sen apenas desvíos ás estruturas máis frecuentadas por esta caste de relatos, senón que o fai de acordo coas peculiaridades do sistema editorial francés, que reserva o volume inaugural para un primeiro acto que será obxecto de desenvolvemento e conclusión en achegas posteriores. Esa é a aposta de Muñoz e Cons e eses son tamén os seus poderes, a vontade de xogar a un xogo cunhas normas ben marcadas e ofrecerlle ao lector algo máis que fría profesionalidade. Este primeiro tomo funciona como un engado eficaz, que os vindeiros volumes da serie poidan ser publicados tamén en galego sería unha excelente nova.


PROXECTO COMBAS | IES Perdouro\nInicio » PROXECTO COMBAS\nSáb, 09/03/2013 - 11:52 — rgato\nCOMBAS noso centro\nO proxecto COMBAS é a primeira acción do Programa de Cooperación Territorial nº 2: “Consolidación de las competencias básicas como elemento esencial del currículo”.\nÉ un proxecto de innovación do Ministerio de Educación, que en colaboración coas Comunidades Autónomas e a través do IFIIE (Instituto de Formación, Investigación e Innovación Educativa), busca aumentar a posibilidades de éxito escolar mediante a aprendizaxe das competencias básicas e do seu recoñecemento avaliación.\nTrátase dunha experiencia piloto promovida durante o ano 2011 centrada no asesoramento e a formación do profesorado no propio centro educativo. Facilita a elaboración de materiais que ofrezan unha plataforma para a concreción curricular das competencias básicas, incorporadas na educación obrigatoria en 2006 pola Lei orgánica de educación.\nNo ano 2011, o proxecto organizouse en dúas modalidades: A1 e A2. A modalidade A1 é para centros sen experiencias previas de traballo por competencias básicas. A través de seis actividades trátase de analizar cales son as condicións máis favorables para traballar as competencias básicas. Iníciase o proceso de integración no currículo a través de exemplificacións no traballo real da aula, a metodoloxía, a avaliación etc.\nA modalidade A2 consiste no asesoramento necesario para levar a cabo un diagnóstico da situación actual e incorporar de forma progresiva ao centro aquelas condicións que resulten máis favorables para a aprendizaxe das competencias básicas. Elabóranse documentos que serven de referencia en programacións, proxectos educativos, plans de mellora etc.\nNesta experiencia participan 150 centros de toda España, de educación primaria e secundaria, dos cales 8 son de Galicia.


Crónica Foro Encrucillada – Irimia\nA escravitude ten nome de mulleres\nO pasado 21 de outubro celebrouse o XXXII Foro de Encrucillada, no auditorio de Abanca, en Santiago de Compostela, baixo o lema “Corpos escravizados”. Velaquí a crónica dese día.\nAs persoas non son cousas. Desde o ano 1999 celébrase o 23 de setembro o Día Internacional contra a Explotación Sexual e a Trata de Persoas. O 23 de setembro de 1913 promulgouse en Arxentina a primeira lei contra a prostitución infantil. Van máis de 100 anos e seguimos vivindo nunha sociedade na que as escravitudes forman parte do cotián. A prostitución anúnciase na prensa, nas despedidas de solteiro/a forma parte do ritual chamar a un boy ou visitar un club de alterne, as empregadas do fogar resisten xornadas laborais que raian coa escravitude e case parece que sexa o mesmo adoptar que subrogar un embarazo. Todo se cubre cunha pátina de inocencia, mesmo de caridade: “Só é diversión” e “Que sorte ten de ter traballo” e “As adopcións tardan moito”, dicimos.\nHai un matiz que case a ninguén lle escapa: a feminización das escravitudes. Dixérono ben claro as nosas relatoras, todas mulleres, que falaban para un público maioritariamente feminino. É inocente o matiz? A trata é un problema só para as mulleres, do que falan e entenden as mulleres, que terán que resolver as mulleres?\nCarmen Meneses Falcón, profesora na Universidade Pontificia de Comillas, con concienciudos traballos de campo na investigación dos mecanismos que moven a prostitución no noso país, estarreceunos coas cifras.\nElena Arce Jiménez, consultora para temas laborais na oficina da Defensora do Pobo de Madrid, non foi menos contundente. As escravitudes están aquí, na nosa porta.\nNo descanso da mañá a tenda de comercio xusto Panxea serviunos doces, infusións e café. Reivindicando a xustiza no comercio global, formamos curros de opinión, coloquios informais, amizades…\nA mesa redonda da tarde achegounos á realidade galega, non menos dura que a estatal. Lourdes Pazo traballa no programa Vagalume. Falounos do normalizada que está a prostitución na nosa terra, do pouco que esta cuestión preocupa os nosos políticos… e deu cifras arrepiantes de mulleres prostituídas en Galicia. Mercedes Andrade e Teresa Rodríguez, da Asociación de Empregadas do Fogar Xiara, contáronnos das dificultades legais derivadas da falla de asunción social dos traballos dos coidados, do lento que avanza unha lexislación que non acaba de recoñecelas como traballadoras de pleno dereito. Olaia Rodil, parlamentaria do BNG, falounos dos ventres de alugueiro, unha práctica que converte as mulleres en incubadoras humanas, presente xa en países como o veciño Portugal e á que cada vez recorren máis familias galegas para ter descendencia.\nA maternidade ou as relacións sexuais non son un dereito. O traballo do coidado ten que ser recoñecido e asumido como tal na nosa sociedade. A lei ten que defender os dereitos e liberdades das persoas empregadas, alugadas ou prostituídas, antes ca defender o capricho de quen merca “servizos”, de quen converte os corpos en mercadoría.\nRematamos o foro cunha palabra de alento, co conforto poético dos versos de Marilar Aleixandre, académica da lingua. Marilar foi o bálsamo que nos fixo reconciliarnos co mundo, coa vida, e nos animou á loita contra toda opresión e escravitude.\n…E agora chega o tempo da reflexión. En Encrucillada preocúpanos que a asistencia cada ano sexa máis escasa. Seguimos apostando por facer visibles as causas inxustas nas que, como cristiáns, temos algo que dicir e facer, apostando polo diálogo e estendéndoo a quen o queira recibir. Por iso, este foro gravámolo en vídeo e subiremos os relatorios á nosa web para achegalos a quen os queira gozar.\nPronto estarán dispoñibles en http://www.encrucillada.gal\nQuedamos no foro do ano que vén?\nMesa de redacción de ENCRUCILLADA e relator@s do foro\nMarisa Vidal (Asociación Encrucillada)\nNext DOMINGO 19 de novembro. XXXIII do Tempo Ordinario


Fisterra acolleu a presentación do proxecto Solpor 4.0 - NH Diario\nInicio Costa da Morte Fisterra acolleu a presentación do proxecto Solpor 4.0\nUn achegamento desde a tecnoloxía, o audiovisual e a divulgación científica ao sol, que conta co apoio da Xunta no marco do programa O Teu Xacobeo co obxectivo de seguir avanzando do desenvolvemento do astroturismo como complemento perfecto á oferta turística coa que xa conta Galicia.\nAsí, ao abeiro da 2ª edición deste programa, o proxecto Solpor 4.0 permitirá sumar un novo punto de observación no Albergue Seminario Menor en Santiago de Compostela, situado no barrio de Belvís, un dos lugares mais emblemáticos da cidade no que a posta do sol se refire.\nA directora de Turismo de Galicia, Nava Castro, participou na presentación desta iniciativa, co que se da continuidade ao proxecto Solpor Fisterra, que no marco da primeira edición de O Teu Xacobeo, permitiu por a disposición do público un punto de observación no Hotel O Semáforo de Fisterra, onde cada ano se dan cita milleiros de peregrinos para observar a posta do Sol sobre o Atlántico.\nAsí, Nava Castro destacou que “grazas a esta iniciativa, Fisterra e Santiago, alma e corazón do Camiño, contan desde hoxe cunha nova porta aberta ao mundo, na que o sol eríxese coma recurso turístico e patrimonial de primeira orde”. Ademais o feito de que esta fin de semana teña lugar o último solpor da Europa Continental, isto é, remata a época do ano en que o noso territorio é o último lugar en que se pon o sol do continente europeo (excepto as illas), “o que engade maior simbolismo a este territorio, onde se une a morte do sol e a prolongación do Camiño de Santiago, que moitos peregrinos continúan ata Fisterra, lembrando a tradición de que camiñar ata a fin da terra”.\nO programa O Teu Xacobeo busca a implicación de municipios, empresas e entidades sen ánimo de lucro nun Xacobeo participativo, descentralizado e cunha programación espallada por todo o territorio galego con actividades en máis de 200 concellos. A iniciativa presentada hoxe en Fisterra inclúese entre as 572 apoiadas pola Xunta nas dúas edicións de O Teu Xacobeo cun investimento de case 8 millóns de euros e case 15 millóns movilizados.


«Estamos en condicións para loitar pola Supercopa de España»\nA Mariña: «Estamos en condicións para loitar pola Supercopa de España»\nEste domingo ás 13 horas en Vista Alegre fronte ao Atlético de Madrid\nBURELA / LA VOZ 04/09/2015 05:00 h\nLUCAS ADESTRADOR DO BURELA FSF PESCADOS RUBÉN\nIván Cao, «Lucas», vive a súa primeira pretempada á fronte do equipo feminino do Burela-Pescados Rubén. Unha pretempada un tanto rara, pois as súas xogadoras xa terán que dar o máximo este domingo, na ida da Supercopa de España que as enfronta ao Atlético de Madrid Navalcarnero. Desde as 13 horas no Pavillón de Vista Alegre.\n-Como chega o equipo ao partido?\n-Vimos de facer unha boa pretemporada. Quizais os resultados nos partidos non foron os mellores, pero o equipo chega en moi boas condicións. Temos algunha xogadora un pouco cansada, un pouco tocada, pero estamos en plenas condicións para loitar polo título.\n-Pesan as dúas derrotas sufridas durante a pretemporada?\n-Está claro que a ninguén lle gusta perder, pero sempre é mellor facelo nestes partidos de fase preparatoria, onde estás probando cousas... O principal non é o resultado, senón que se vaian adquirindo os conceptos que estamos traballando.\n-O Atlético gañou nove dos dez últimos enfrontamentos ao Burela...\n-Xa non as estatísticas, o que pode asustar é o equipo que teñen, que leva dous anos gañando todo. Está claro que é un equipazo ao que é moi complicado gañar e por iso se dan estas estatísticas. O seu quinteto titular é, probablemente, o mellor da categoría, con grandes xogadoras, case todas internacionais.\n-Non obstante, perderon algunha xogadora importante, son máis vulnerables?\n-As perdas de Natalia e Rosana hanse notar, pero eu penso que a que máis lles vai pesar é a saída de Belén, que é unha das mellores porteiras da liga. Sen embargo, fixeron grandes fichaxes e seguen a ter un bloque moi forte.\n-E o Burela é máis equipo que o ano pasado?\n-Este ano temos a posibilidade de traballar coas nosas ideas desde un principio e iso fai moito máis fáciles as cousas. O ano pasado había unhas ideas preconcebidas desde o comezo da tempada que nós intentamos modificar nalgún detalle, pero non podíamos trocar toda a idea. Este ano, en cambio, a idea xa é a nosa desde o principio.\n-Que lle parece o ter que xogar a ida na casa?\n-Son 80 minutos, 40 en cada pista, así que non me preocupa o ter que comezar en Vista Alegre. Sairemos a facer un bo partido na casa, aproveitando que a xente estará do noso lado, para levar un bo resultado para alí e poder traer o título de de Navalcarnero.\n-Ten xa na mente a convocatoria?\n-Non, aínda non, quedan tres ou catro sesións e todas están traballando moi ben. Irémolo vendo.\n-En principio non hai ningunha baixa?\n-Hai algunha sobrecarga ou molestia, cousas de pretempada, pero en principio todas estarán dispoñibles.\n-Convocará ás tres porteiras?\n-Somos trece e alguén se ten que quedar fóra, pero aínda non o sei. Onte ( polo mércores) Eva tivo un pequeno tironciño no isquio, e aínda non sei o seu alcance.\nSupercopa de España Burela Pescados Rubén A Mariña Burela


A evidencia dos novos tempos - O levantador de minas\n« Pax iberica\nA Galiza de Saramago en 1990 »\nA evidencia dos novos tempos\nHai tempo que percibimos novas necesidades culturais no país. É algo capaz de ter a ver con exixencias de máis amplo espectro, e que teñen tamén unha manifestación no ámbito artístico e literario. Até agora vivimos entre o que sempre funcionou, o que nos negaban e “resistía heroicamente” e os sólidos poderes que impedían un novo florecemento. Mais o novo florecemento ten que darse, apesar dos lastros de antaño que caen xa para o fundo e os “heroicos resistentes” que permanecen en activo con esquemas en ocasións desfasados. Desfasados aínda que meritorios, e aos cais debemos respecto e recoñecemento, mais que non podemos agardar que nos acompañen en paralelo ao ritmo que exixen as novas sinerxias. Neste sentido creo que fala\nAna Romaní: “[…] Percibo certo período de tránsito. Creo que na cultura galega ábrese un tempo de procura, de mudanzas, non se sabe moi ben cara a onde, tanto nas expresións artísticas como na xestión cultural. Os contextos mudaron, a presenza do mercado imponse e crea interferencias nunha cultura non normalizada, hai tensións entre as dinámicas que se arrastran de atrás, a influenza doutros modelos e a urxente necesidade de novas fórmulas e formas propias. As dependencias do mundo da cultura póñense en evidencia, comezan a cuestionarse tutelas e as expresións artísticas oscilan entre a resistencia, a institucionalización, a demanda de recoñecemento e apoio e un exceso de liberdade ou independencia disidente. E todo aínda nunha lingua e nunha cultura non normalizada, nun país que apenas se descubre nas súas expresións culturais ás que en moitos casos permanece alleo.” (Culturas, La Voz de Galicia, 21/07/07)\nNun espazo máis concreto está o dilema dos subsidios, que en ocasións non sabemos se sosteñen a posibilidade dun futuro para a cultura galega ou están a ocultar os erros dun presente que se precisa con urxencia máis eficiente. É como vendar unha ferida: vendada molesta menos e nos permite esquecernos momentaneamente dela, mais tamén tarda máis en curar. E a saúde é a verdadeira normalidade. Por esta liña opinaba Pablo Couceiro, un empresario que aposta pola cualidade antes do que pola cuantidade das publicacións:\nPablo Couceiro: “Nos 70/80 era unha militancia e era o tempo de pouco máis dun cento de novidades anuais. Hoxe superan ben os 1500, pero daquela viviamos mellor do libro galego. Publícanse moitas cousas que non debían e faise porque teñen subvención. Esa política era pan para hoxe e fame para mañá. Hoxe xa chegamos á fame e nótano os editores e os distribuidores. Non é que esteamos desilusionados, porque pensamos seguir vivindo do libro galego, pero hai cousas que terán que mudar por forza. […] Aínda sabendo que o editor precisa apoio a subvención, ou parte dela, tiña que dedicarse á promoción, que é a grande esquecida. Como se vai vender máis sen promoción e publicidade? O libro precísaa, como calquer produto, e máis aínda hoxe que está en competencia con outras ofertas culturais moi potentes. […] Con promoción podería haber máis librarías especializadas en libro galego e ser un bo negocio. […]” (A Nosa Terra, 19/07/07)\nPor Alfredo Ferreiro, em 23 Julho 2007 | Categorias: Alfredo Ferreiro, Sistema literário, Sociedade | Comentários fechados\n66 queries. 1,763 seconds.


Julio Sigüenza – Condado de Salvaterra do Miño\nEste vello amigo da miña xuventude (son amigo dos seus fillos), nado o 7 de Xaneiro de 1.898, e falecido o 15 de abril do 1.965 en Vigo, onde residiu, foi un poeta, novelista, ensaísta e xornalista do Faro de Vigo, onde pasou a última parte da súa vida. Antes o fixo en Cuba, Arxentina e Uruguai.\nEmigrou a Cuba no 1.912 onde viviu trece anos na Habana.\nDende moi novo comezou a escribir artigos xornalísticos relacionados con Galicia e a poesía. Colaborou con artistas e escritores galegos, traballou para “El Crisol”, “Diario de la Mariña”, e “Diario Español”, regresando a terra, para novamente volver a Arxentina, onde traballou como xornalista en “La Razón”, “Almanaque Gallego”, “El Despertar Gallego”, “Céltiga”, onde tamén foi director, etc.\nEn Montevideo, tivo o seu cargo a dirección da revista “Galicia” durante 5 anos. Aquí viviu sete, e xunto con Alfredo Mario Ferreiro dirixiu a revista “Cartel”; logo foi fundador e primeiro secretario da Asociación Protectora da Cultura Galega.\nDurante este tempo defendeuna, dando conferencias nas universidades de La Plata e Montevideo.\nNo ano 1.928 presentou “Cantigas e verbas ao ar”, que publica en A Coruña.\nNo 1.930,publicou “ Galicia cara e cruz”.\nNo 1.932, se casa con María Angelina Fontenla en Vigo. Precisamente en Vigo, dirixe “La Tarde”, sendo redactor xefe de “El Pueblo Gallego”, e de “La Hoja del Lunes”, e no “Faro de Vigo”, ata os seus últimos días da súa vida.\nO 28 de xaneiro de 1.956 ingresa na Real Academia Galega, con un discurso sobre José Alonso Trelles : “Un galego Universal”.\nA súa obra en poesía:\n– “De los agros Celtas” (La Habana, 1.923).\n– “Del amor y de la muerte” (La Habana, 1924).\n– “La ruta aventurera” (Bos Aires. Céltiga, 1927.\n– “Cantigas e verbas ao ar” (A Coruña, 1.928).\n– “Cuarderno del ojo sin sueño” (Montevideo, 1.931).\n– “Las Canciones extraviadas” (Vigo, 1.937).\n– “Poemas del Imperio” (Faro de Vigo, 1.939).\n– “El Lobo” (La Habana, 1.924).\n– “Galicia cara y cruz”. (Montevideo, 1.930).\nPosiblemente quede algo mais no tinteiro do esquecemento, pero aquí queda, a vida e obra deste home que tantas veces falei con el na famosa “Casa Pepe” de Vigo o carón dun viño tinto, sobre a emigración galega na América. Para el vai esta lembranza de admiración.\nPublicado o 22 Agosto, 2018 por Manuel Alfonso EstévezPosted in ReflexionesEtiquetado Julio Sigüenza.\nAnterior Previous post: Un fillo de Fornelos da Ribeira na diócese, de San Nicolás dos Arroios\nSeguinte Next post: El Eco del Condado


O Concello negociará a cesión do terreo | RedondelaTV\nO Concello negociará a cesión do terreo e das vivendas escolares para o uso veciñal\nA proposta, aprobada onte en pleno cos votos a favor da oposición e a abstención do PP, partiu dunha moción do BNG. Malia que os nacionalistas propuñan inicialmente que se solicitase a cesión de todas as edificacións existentes no solar do colexio de Chapela, finalmente aprobouse que a negociación con Fomento e Audasa xire exclusivamente en torno ao terreo e as vivendas escolares, ao considerar o resto dos grupos que o edificio educativo non sería axeitado para albergar ningunha actividade dada a súa proximidade coa AP-9.\nO BNG achegaba ao pleno de onte unha proposta para que dende o goberno se negociase a cesión dos terreos e edificación do colexio Igrexa como lugar axeitado para atender ás necesidades de locais que demandan as asociación de Chapela. Unha adquisición que segundo o Bloque suporía “custe cero para o concello” e suporía contar “con dous mil metros cadrados útiles, máis as vivendas dos mestres e mestras, que logo dunha reforma servirían para albergar locais para as asociacións, para os servizos municipais e mesmo vivendas públicas”.\nA proposta foi recibida con certas reticencias por parte dos grupos políticos, por entender que o edifico educativo non sería axeitado para albergar estes servizos por tratase dun inmoble afectado pola proximidade da autoestrada.\nSolicitaban tamén dende AER que se diferenciase entre o propio centro educativo e o resto das edificacións Dende o PSOE Eduardo Reguera sumábase a esa petición porque “se o colexio non serve para albergar as aulas tampouco é o mellor espazo ao que trasladar os colectivos”. Sumábase tamén á proposta de AER para que se solicitase a Fomento que se traspase ese terreo así como as vivendas escolares. Incidía tamén na necesidade de que na negociación se solicite a súa urbanización previa por parte do ministerio.\nOs populares abstivéronse nesta votación en palabras da edil Carmen Amoedo “porque esta opción xa se valorou por parte do goberno local pero decidiuse que neste intres era mellor non dar ningún paso neses sentido”, motivo polo que pediu o BNG que deixaran a proposta sobre a mesa sne que os nacionalistas aceptaran a súa proposta.\n7 noviembre, 2016 As obras da AP9 duplican o máximo de ruido permitido\n12 enero, 2018 Fomento pecha ao tráfico o treito do novo carril da AP-9 ao seu paso polo colexio Igrexa de Chapela\n24 enero, 2018 Fomento anuncia a licitación do colexio Igrexa de Chapela, tras a expropiación da AP-9


Vilanova recoñece ao Conselleiro de Sanidade o seu labor na pandemia coa insignia de ouro da Festa do Mexillón - Canal Rías Baixas\nVilanova recoñece ao Conselleiro de Sanidade o seu labor na pandemia coa insignia de ouro da Festa do Mexillón\nVILANOVA> A Festa do Mexillón e do Berberecho de Vilanova estrea formato. Este ano non hai carpa gastronómica no xardín Umbrío, pero dende hoxe estes bivalvos son os reis das tapas da hostalería local. O día grande será o domingo, coa entrega das insignias de ouro e brilantes. Este ano recollerán os recoñecementos o conselleiro de Sanidade e os responsables de protección civil e policía local de Vilanova, polos seus papeis durante a pandemia.\nA Festa do Mexillón e do Berberecho de Vilanova mira tamén cara a crise sanitaria provocada polo coronavirus para entregar as súas insignias de ouro e brilantes. Este ano o concello concede este distintivos a dous veciños: Ricardo Pérez, responsable de Protección Civil, e José Luís Maquieira, Xefe da Policía Local. A terceira insignia entregarase ao Conselleiro de Sanidade, Jesús Vázquez Almuíña.\nA entrega dos distintivos celebrarase o domingo á unha do mediodía. Iso si, o acto será no interior do concello, para evitar aglomeracións de persoas.\nEste acto será o broche de ouro da Festa do Mexillón e do Berberecho que arrincou hoxe en Vilanova. Unha edición especial que se decidiu adaptar ás novas circunstancias derivadas do coronavirus. En lugar da carpa no xardín Umbrío, a degustación farase nos locais da vila.\nO concello confía en que a festa sexa todo un éxito, repetindo a boa acollida que xa tivo a fin de semana pasada a primeira edición da Festa da Conserva.\nJesús Vazquez Almuiña\nArtigo anteriorA Mancomunidade aposta pola enerxía fotovoltaica para facer máis eficiente a súa depuradora\nSeguinte artigoA Comisión do Carme dos Pincheiros aclara que non celebrará ningún acto festivo\nDurán acusa de mentir á subdelegada do goberno e advirte que publicará os videos do antentado contra a súa vivenda\nDurán agarda que as imaxes das súas cámaras sirvan para identificar aos culpables do atentado\nAs concelleiras de Vilanova piden a dimisión das alcaldesas Abal e Giráldez por non acudir ao acto do GDR\nO Sergas habilita 15 puntos para administrar simultaneamente a terceira dose...\nO albergue xuvenil das Sinas ponse a punto para recibir á...\nAs mascotas serán as protagonistas no Cannaval de Vilanova


A muller con discapacidade debe estar nas estatísticas de violencia de xénero | FEGADACE\n18 Xaneiro 2013 · by Federación Galega de Dano Cerebral\t· in Novidades do DCA e a discapacidade.\t·\nA deputada do PSOE María del Puerto Gallego rexistrou unha proposición non de lei no Congreso para que o Goberno inclúa indicadores específicos sobre discapacidade na próxima enquisa monográfica sobre violencia de xénero de 2013.\nA iniciativa, á que tivo acceso Europa Press, foi presentada para o seu debate na Comisión de Discapacidade da Cámara baixa, e solicita á súa vez a aprobación, no prazo de tres meses, dunha serie de medidas de protección a este colectivo, a incluír entre as actuacións do Ministerio de Sanidade e Servizos Sociais, en concreto, no catálogo básico de servizos sociais para as vítimas de violencia de xénero.\nÉ máis, quere que o Goberno contemple nas macroenquisaas, así como en todas as enquisas e investigacións sobre violencia de xénero promovidas polo citado Ministerio, a obtención de datos desagregados referidos á posible discapacidade ou dependencia das persoas entrevistadas, garantindo, en todo caso, o respecto da protección dos datos de carácter persoal solicitados.\nUnha dobre discriminación\nSegundo defende Gallego, as mulleres con discapacidade que son vítimas de violencia de xénero padecen unha dobre discriminación, que se ve agravada debido á súa maior indefensión ou dependencia e ao posible ambiente de sobreprotección na que viven algunhas delas.\nDe feito, apunta que a súa vulnerabilidade como grupo de risco púxose de relevo con motivo dos traballos e o informe emitido en decembro de 2009 pola Subcomisión o estudo e o funcionamento da Lei Integral de Medidas contra a Violencia de Xénero, no Congreso dos Deputados.\nAínda que sostén que a citada Lei xa aborda a situación específica das mulleres con discapacidade, a socialista cre que a mellora das medidas postas en marcha e a implementación doutras novas pasa pola necesidade de dispoñer de máis datos sobre a situación real do colectivo.\nAo seu xuízo, o Goberno do PP, nun ano de mandato, demostrou que a necesidade de apoiar ás mulleres con discapacidade que son vítimas de violencia de xénero “non se atopa entre as súas prioridades”, tal e como reflicte a disminución do 20 por cento nos Orzamentos de 2013 naqueles programas de asistencia social para as mulleres vítimas e menores expostos á violencia, por exemplo.\nAsí as cousas, o PSOE insta igualmente ao Executivo a garantir o acceso das mulleres con discapacidade aos recursos postos en marcha para a atención e a protección integrais ás vítimas desta lacra, conforme ao principio de accesibilidae universal.\nNeste sentido, esixe que se difunda a información en formatos que sexan accesibles para as persoas con problemas de aprendizaxe e discapacidades sensoriais, de fácil comprensión da linguaxe, sistema ‘Braille’ e linguaxe de signos.\nDe igual forma, solicita unha mellora na información correspondente, así como na súa divulgación e extensión nos materiais de prevención de violencia de xénero entre as asociacións e entidades especializadas en discapacidade, co fin de avanzar na detección de casos e na adaptación de servizos que atendan a devanditas circunstancias.\nA socialista reclama ao Goberno tamén un maior impulso ao traballo conxunto de operadores xurídicos, servizos profesionais e asistenciais vinculados á política pública de erradicación de violencia de xénero, mediante o intercambio de coñecemento e experiencias cos servizos e colectivos relacionados coas persoas con discapacidade.\nEtiquetas: discapacidade,estatísticas,muller,violencia de xénero\n← Reportaxe sobre FEGADACE e Sarela en Hoxe Por Ti\nASPACE, DOWN España, Autismo España, FEAFES e FEDACE suman esforzo para fortalecer as súas accións →


«A ira dos mansos» de Manuel Esteban, premio Xerais de novela 2016 | Blog Xerais\nPublicado por xerais nas categorías Narrativa , Nota de prensa , Noticias , Premios , Premios_Xerais coas etiquetas a_ira_dos_mansos , manuel_esteban , premios_xerais_2016 , premio_xerais_de_novela_2016\n«A ira dos mansos» de Manuel Esteban, premio Xerais de novela 2016\nO xurado da XXXIII edición do Premio Xerais de Novela, dotado con 10.000 euros e no que concorren 34 obras, formado por: Mercedes Corbillón (libreira. Librerías Cronopios de Santiago e Pontevedra), Concha Martínez Mayo (editora), Marta Gómez González (xornalista do programa Zigzag da TVG), Irene Penas Murias (editora), Almudena López Rodríguez (axente de viaxes) e Fran Alonso (secretario do xurado), en representación de Xerais, con voz e sen voto, acordou declarar finalistas as obras presentados cos lemas «Avó», «Comasio» e «Myttin da».\nDespois da súa última deliberación, acordou por maioría declarar como gañadora a presentada baixo o lema «Comasio» que, despois de aberta a plica, resultou ser de Manuel Esteban Domínguez e corresponde ao título «A ira dos mansos».\nManuel Esteban Domínguez (Vigo, 1971) é médico especialista en Medicina Familiar e Comunitaria e profesor da rama sanitaria de Formación Profesional. Actualmente é secretario do Centro Integrado de Formación Profesional Manuel Antonio. É pai de dous nenos, o maior dos cales ten síndrome de Down e foi durante oito anos vicepresidente de Downvigo.\nNo seu ditame, o xurado da XXXIIIª edición do Premio Xerais de Novela sinalou o seguinte: «O cadáver dunha nena aparece nos terreos do edificio Bandeira en Vigo. A partir de aí, o inspector Carlos Manso ten que percorrer os intestinos da delincuencia viguesa e internacional para resolver o crime.\nA ira dos mansos é unha novela negra cun acusado enfoque social, que supón, para o protagonista e para as persoas que a lemos, unha viaxe de superación de moitos prexuízos. Cuestionando a normalidade e a perfección e obrigando á reflexión, as palabras das súas páxinas derruban as barreiras emocionais do personaxe principal. O inspector Carlos Manso móvese con facilidade por unha cidade, Vigo, cuns escenarios que tamén protagonizan, en pé de igualdade, a novela.\nA ira dos mansos está escrita cun estilo directo, rápido, eficaz, sen adobíos, con moito sentido do humor, ás veces ácido e cínico, e cunha trama que nos atrapa, e que nos obriga a seguir lendo, colocándonos contra as cordas á hora de percibir o que é e non é pertinente dentro das convencións sociais, e poñendo en valor as persoas que traballan con colectivos con síndrome de down. En definitiva, A ira dos mansos é unha novela negra cunha trama trepidante que trata sobre a inclusión, a dignidade e o respecto.»\nManuel Esteban Domínguez declarou cando coñeceu que fora premiado que «A ira dos mansos xorde coma unha necesidade terapéutica, unha catarse obrigada tras o nacemento do meu fillo maior. Nunca o tomei coma un exercicio literario senón coma un berro de impotencia, a necesidade de compartir un intenso sentimento de inxustiza. O inspector Manso e, polo tanto, un trasunto desa anguria, porque no xénero da novela negra, esa fronteira na que os matices morais cobran importancia, resalta mellor o contraste entre unha sociedade desmedida e un colectivo, o dos discapacitados intelectuais, considerado erradamente como enfermo ou retrasado».


Conversa modelo:Político - Wikipedia, a enciclopedia libre\nModificouse o modelo un pouco ás bravas e agora en moitas páxinas nas que estaba incluído anteriormente o modelo non funciona de todo ben: problemas coa imaxe, o nome aparece descentrado e desaparecen numerosos datos (por exemplo en Émile Lahoud). Creo que habería que volver ó modelo previo ás modificacións, e se cadra crear como outro distinto o que agora se fixo, para ir perfeccionándoo e co tempo, se é necesario, ilo incorporando en substitución do outro. --Alberte Si, dígame? 13:59, 10 de abril de 2010 (UTC)\nRecuperei o modelo:Infpolítico, xa que non ten os mesmos parámetros ca o novo modelo creado, e iso provocaba problemas en moitas páxinas. Agora temos un problema: temos dous modelos. Sería recomendable ter un, pero hai moitas páxinas nas que habería que facer mudanzas para conseguilo. --Alberte Si, dígame? 14:06, 10 de abril de 2010 (UTC)\nParámetro pais e país[editar a fonte]\nHai que revisar os artigos que usan este modelo xa que atopei varios que usan o parámetro pais (os proxenitores) para poñer o dato país co cal estase a dar información incorrecta, un exemplo disto era o artigo Xosé Manuel Beiras. Hai que amañar tamén o modelo Político para que acepte o país xa que está a usar o modelo bandeira que me parece que non vale para incluír aquí, ou se vale ó mellor necesita unha revisión porque nesta proba non funcionou ben. Anoto isto aquí porque eu non teño tempo de miralo agora e se alguén se anima será unha cousa máis amañada. Saúdos, --Elisardojm (conversa) 3 de abril de 2014 ás 00:09 (UTC)\nTraído desde "https://gl.wikipedia.org/w/index.php?title=Conversa_modelo:Político&oldid=3230314"\nA última edición desta páxina foi o 3 de abril de 2014 ás 00:09.


Lens, Ames - Wikipedia, a enciclopedia libre\nPara outras páxinas con títulos homónimos véxase: Lens.\nIgrexa parroquial de San Paio.\nSan Paio de Lens é unha parroquia que se localiza no norte do concello coruñés de Ames, na comarca de Santiago. Ten unha superficie de 1,64 km². Segundo o padrón municipal (INE 2018) ten 93 habitantes (44 homes e 49 mulleres).\n1.1 Lugares de Lens\nLugares de Lens[editar | editar a fonte]\nTraído desde "https://gl.wikipedia.org/w/index.php?title=Lens,_Ames&oldid=5856562"\nA última edición desta páxina foi o 31 de agosto de 2021 ás 10:13.


O BNG de Foz denuncia publicamente a censura no debate proposto pola comunidade educativa no IES de Foz | A Mariña Xa!\nO BNG de Foz denuncia publicamente a censura no debate proposto pola comunidade educativa no IES de Foz\n16 Mai 2019 Actualidade, Foz Actualidade, Foz\nO BNG de Foz denuncia publicamente a censura a última hora do debate proposto pola comunidade educativa no IES de Foz. Un debate tradicional que o claustro do IES coa participación dos alumnos de 4º da ESO e bacharelato e ciclos formativos, leva facendo dende o ano 2011, para diferentes convocatorias electorais. Cónstanos ao BNG que os alumnos levaban tempo preparando o debate (teñen a posibilidade de escoitar os argumentos e posteriormente preguntar aos candidatos) con moita ilusión e interese.\nHoxe, no mesmo día do debate o director do IES recibe unha chamada da Consellería de Educación prohibindo a realización deste. Os alumnos por moito que menores de idade e sen dereito ao voto, son o noso futuro e a educación é mais que o currículum académico, bastante mais. Estanse a formar cidadáns e as ferramentas para a súa formación son moitas ademais das que torpemente a consellería considera exclusivas.\nA educación en valores, a formación en cidadanía debe permitir que os alumnos recoñezan que a sociedade é política, que ten opinión e que se canaliza civilizadamente a través dos seus representantes, ou escollese libremente non optar por ningún. Pero para iso, débense propoñer ferramentas nas que os alumnos, futuros cidadáns de dereito e actores políticos podan sentirse útiles, e non meros copistas de apuntes e lectores de libros de texto. Nesta ocasión, non pode ser casual que no Concello de Foz e no de Barreiros non existan debates públicos como noutras ocasións e que por medio da consellería se instrumente o xeito para evitar o debate diante dos alumnos. Unha auténtica aberración que merece a solicitude de dimisión do responsable deste atentado contra a liberdade de expresión e contra a formación dos alumnos.\nNon é casual tampouco que as redes sociais do BNG en Cervo, Xove, Barreiros, Mondoñedo e Burela, fosen hackeadas nunha planificación que se extende a Ferrolterra e xa todo o país. Se o que pretenden dos alumnos e que se comporten como a imaxe dos monos do santuario de Toshogu e non vexan, non escoiten e non falen, verán que resultará imposible e cando teñan dereito ao voto, contrariamente ao que esperan, volveráselles en contra.\nSuspender un debate nun centro educativo vai de fronte contra o que debe ser unha educación aberta. O contexto no que se desenvolve o alumnado, e a política forma parte fundamental del. A consellería do PP non pode facernos crer que en plena campaña un debate con todos os candidatos dos veciños non é educativo.\nEtiquetas BNGdebateFozIES de Foz\nAnterior O BNG de Viveiro impulsará medidas para un Concello máis democratizado e transparente\nSeguinte O candidato do BNG Mario Pillado aposta por humanizar Burela a través dun Plan Integral de Mobilidade


La Solana - Wikipedia, a enciclopedia libre\nLa Solana é un municipio de España, na provincia de Cidade Real, comunidade autónoma de Castela-A Mancha. Ten unha superficie de 134,18 km² cunha poboación de 16.039 habitantes e unha densidade de 119,53 hab/km².\nEvolución da poboación de: La Solana desde 1991 ata 2004\nUnha das principais tradicións que se conservan en La Solana é o cultivo do azafrán. Este cultivo chegou a España coa invasión árabe no século VIII.\nEn La Solana este cultivo remóntase ao século XVIII. O cultivo da rosa do azafrán levaba a cabo por multitude de familias de La Solana. Outras tradicións case perdidas son os seguintes oficios: a cerámica, a forxa, o esparto, as fouces, as botas de viño e moitos máis como os muíños de pedrelo e aceite, froitos secos e lápidas funerarias.\nTraído desde "https://gl.wikipedia.org/w/index.php?title=La_Solana&oldid=4482972"\nA última edición desta páxina foi o 17 de setembro de 2017 ás 08:17.


PRESENTACIÓN DE CANDIDATURAS A STAND E ACTIVIDADES\nQUEN: Dirixido a novos emprendementos con menos de 3,5 anos (42 meses) dende a creación da empresa.\nCOMO: Cubrindo a ficha de solicitude de candidatura e especificando a modalidade ou modalidades nas que queres participar (stand, ‘PUNTAZO EXPRÉS’, propoñer actividades dentro do programa, organizar actividades no teu stand).\nCANDO: DENDE O 30 DE MAIO ATA O 09 DE XULLO DO 2017\nQUEN: Para Stand e Actividades de dinamización: o Comité Organizador do Pont-Up Store 2017.\nPara o Puntazo Exprés: Vicerreitoría do Campus de Pontevedra e Concellaría de Promoción da Cidade previo informe do representante do Comité Organizador do Pont Up Store e o equipo de coordinación do Puntazo Exprés.\nCOMO: Aplicando criterios de valoración sobre o grado de Creatividade, innovación e potencial de crecemento e impacto económico e/ou social.\nNo caso de solicitude de stand, valorarase a creatividade da proposta de actividades e de dinamización do evento, entre outros. De feito, acadarán maior puntuación as empresas que presenten actividades. Tamén se valorará o envío dun vídeo no que os solicitantes sexan capaces de contar brevemente en que consiste o seu proxecto de emprendemento. Ademais priorizaranse candidaturas que non participaron en anteriores edicións e, en todos os casos, aplicaranse criterios que garantan a diversidade de participantes en canto produtos/servizos, sector de actividade e forma xurídica da empresa.\nUnha vez adxudicado o stand, comunicaráselle á persoas interesadas que deberán aceptalo mediante un compromiso formal de presenza no Pont-Up Store todos os días do evento (22 e 23 de setembro) e nos horarios de apertura previstos (11 h. a 21 h.)\nNas outras modalidades de participación, as empresas terán que confirmar formalmente a súa presenza no día e hora que a organización determine na súa programación de actividades.\nCANDO: A decisión do Comité Organizador farase pública o 22 de Xullo do 2017.


O lubricante de JOYSUN ten un bo efecto lubricante, unha boa propiedade mecánica. Como lubricante para madeira e plástico, este produto pode mellorar o rendemento de procesamento da resina matriz e mellorar o acabado superficial do produto. Cubertas PE WPC\n1. Estabilizador de Ca-Zn O estabilizador de calcio-cinc sintetízase mediante tecnoloxía de compostos especiais, como compoñentes principais. Pode substituír estabilizadores tóxicos como o chumbo, as sales de cadmio e a organotina. A práctica demostrou que nos produtos de resina de PVC o rendemento do procesamento é bo, a estabilidade térmica é equivalente ao estabilizador de sal de chumbo, como os estabilizadores de calor de pvc máis ecolóxicos. moi boas actuacións de proceso. Boa estabilidade térmica e capacidade meteorolóxica. Luz solar anti-severa, ...


Decreto do DOG nº 104 do 2018/6/1 - Xunta de Galicia\nDOG Núm. 104 Venres, 1 de xuño de 2018 Páx. 26948\nO día 23 de maio de 2018 produciuse na parroquia de Paramos, no concello de Tui (Pontevedra) una explosión de material pirotécnico que se encontraba nunha nave anexa a unha vivenda na citada parroquia. A explosión foi de tal magnitude que alcanzou un raio de 600 metros e a súa onda expansiva sentiuse a máis de catro quilómetros do lugar dos feitos, provocando dous falecidos e numerosos feridos, así como a destrución e afectación a numerosas vivendas da contorna.\nA existencia deste tipo de situacións de emerxencia excepcional ou calamidade pública comporta danos persoais e materiais que determinan unha situación de emerxencia humanitaria e social para os afectados, o que fai necesario articular mecanismos de colaboración e cooperación entre todas as administracións implicadas, en concreto, mediante o establecemento dun sistema de axudas que palíen os danos causados pola explosión, que atendan as situacións de necesidade en que se poidan encontrar os veciños e persoas directamente afectadas, e mesmo contribúan á restauración comunitaria e urbanística da zona afectada para que poida volver á normalidade.\nO artigo 38 da Lei 5/2007, do 7 de maio, de emerxencias de Galicia, prevé a actuación das administracións públicas, dentro das súas respectivas competencias, para o restablecemento dos servizos esenciais para a comunidade afectada pola situación de emerxencia, así como o establecemento de axudas en atención ás necesidades derivadas deste tipo de situacións.\nO Consello da Xunta de Galicia, na súa reunión do 31 de marzo de 2010, adoptou o acordo polo que se establecen as directrices básicas de actuación coa finalidade de restablecer os servizos esenciais afectados como consecuencia dunha emerxencia ou calamidade, así como de protexer a integridade das persoas e bens de titularidade pública ou privada e os danos provocados por estas situacións.\nLogo de informe da Axencia Galega de Emerxencias, declárase como de emerxencia de natureza excepcional a situación producida pola explosión de material pirotécnico en Tui o 23 de maio de 2018.\nNa súa virtude, por proposta das persoas titulares das consellerías de Facenda, Medio Ambiente e Ordenación do Territorio; Infraestruturas e Vivenda; Economía, Emprego e Industria; Cultura, Educación e Ordenación Universitaria; e Medio Rural, e co referendo do vicepresidente e conselleiro de Presidencia, Administracións Públicas e Xustiza, tras o informe da Axencia Galega de Emerxencias do 30 de maio de 2018, e logo da deliberación do Consello da Xunta de Galicia, na súa reunión do día trinta e un de maio de dous mil dezaoito,\nAs axudas previstas neste decreto aplicaranse á reparación dos danos orixinados pola explosión de material pirotécnico acontecida o día 23 de maio de 2018 no ámbito territorial do concello de Tui (Pontevedra), nos termos e nas contías máximas que se establezan nel, así como nas correspondentes convocatorias de axudas ou resolucións de concesión directa que o apliquen.\n2. Non obstante, cando os mencionados sistemas non cubran a totalidade dos danos producidos, as axudas previstas neste decreto concederanse con carácter complementario e serán compatibles en concorrencia con outras subvencións, indemnizacións, axudas, ingresos ou recursos procedentes de sistemas públicos ou privados, estatais ou internacionais, ata o límite do valor do dano producido ou, de ser o caso, da contía ou porcentaxe deste establecida neste decreto ou que se fixe nas correspondentes convocatorias ou resolucións de concesión directa.\nEn todo caso, o beneficiario da axuda cederá á Administración autonómica todas as accións de que dispoña para a reclamación das cantidades achegadas por esta ás persoas causantes do sinistro, sen prexuízo do dereito dos beneficiarios a reclamar polos danos e perdas sufridos que non sexan obxecto da axuda ou que excedan a indicada axuda.\n2. As axudas outorgaranse de forma directa por mor do interese público, social e humanitario derivado das excepcionais circunstancias que concorren neste caso, e concederanse nos termos e nas condicións que se establezan nas súas correspondentes bases reguladoras.\n3. Tendo en conta a natureza destas axudas, que se conceden por razón da existencia dunha emerxencia excepcional e por razóns do interese público, social e humanitario, as convocatorias e resolucións de concesión directa que apliquen este decreto poderán exceptuar as persoas beneficiarias das axudas do cumprimento dos requisitos establecidos no artigo 10 da Lei 9/2007, do 13 de xuño, de subvencións de Galicia.\n4. Do mesmo xeito, e pola natureza destas axudas, en virtude do disposto no artigo 67.4 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, os anticipos ou pagamentos á conta que prevexan as convocatorias ou resolucións de concesión directa que se diten en aplicación deste decreto e que poderán alcanzar ata o 100 %, quedarán exentos da obriga de constituír garantías.\n5. En virtude deste decreto, e para os efectos do disposto nos artigos 48 da Lei 8/2017, do 26 de decembro, de orzamentos xerais da Comunidade Autónoma de Galicia para o ano 2018, e 40.4 do Decreto 11/2009, o Consello da Xunta de Galicia autoriza o outorgamento de axudas por contía que supere as previstas nos indicados artigos, tendo en conta a situación de emerxencia dos beneficiarios e a natureza das axudas.\n6. Así mesmo, e para os efectos do disposto no artigo 58.1.b) do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, autorízase a adquisición de compromisos plurianuais de gastos de transferencias correntes nas convocatorias de axudas ou resolucións de concesión directa derivados do presente decreto.\n1. Para os efectos previstos no artigo 120 da Lei 9/2017, do 8 de novembro, de contratos do sector público, terán a consideración de obras, servizos, adquisicións ou subministracións de emerxencia os de reparación ou mantemento do servizo de infraestruturas ou equipamentos, así como as obras de reposición de bens prexudicados pola explosión.\n2. Para estes efectos, inclúense entre as infraestruturas as estradas, as de transportes, as eléctricas, as hidráulicas e as forestais, de ser o caso.\n1. Poderán solicitar as axudas, nos termos que se establezan neste decreto e nas convocatorias ou resolucións de concesión directa que se aproben, os seguintes beneficiarios:\na) As persoas físicas propietarias, usufrutuarias ou inquilinas de vivendas que sufrisen danos que afecten tanto o inmoble como o enxoval doméstico.\nb) Os titulares dos establecementos comerciais, mercantís, industriais e turísticos en que se producisen danos derivados directamente da explosión.\nc) Os titulares de explotacións agrícolas ou gandeiras.\n2. Os prazos para a presentación de solicitudes determinaranse nas ordes que se diten en aplicación deste decreto.\nArtigo 6. Axudas a persoas en situación de orfandade\nConcederánselles axudas ás persoas que se encontren en situación de orfandade como consecuencia dos falecementos que teñan a súa causa na explosión a que se refire este decreto, coa finalidade de atender as súas necesidades.\nArtigo 7. Axudas por danos causados en vivendas e enxoval doméstico\n1. Serán obxecto de axuda os danos causados pola explosión na vivenda que constitúa a residencia permanente e habitual dos seus moradores e nas súas instalacións complementarias, na parte non comprendida tanto polas axudas que aproben outras administracións públicas como por calquera outro sistema de cobertura de danos, público ou privado, estatal ou internacional, de que poidan ser beneficiarios os afectados.\nPara o caso de que os danos ocasionados determinen a ruína da vivenda, a axuda concederase polo importe do 100 % do valor de reposición, sen que en ningún caso o importe da dita axuda, en conxunto con outras axudas ou sistemas de cobertura de danos, poida superar o límite do 75 % do prezo de venda dunha vivenda protexida de réxime xeral na mesma localidade.\nNos casos de rehabilitación ou reparación do inmoble danado, a axuda concederase polo importe correspondente ata cubrir como máximo o 100 % do valor de rehabilitación ou reparación, sen que en ningún caso o importe da dita axuda, en conxunto con outras axudas ou sistemas de cobertura de danos, poida superar o límite do 75 % do prezo de venda dunha vivenda protexida de réxime xeral na mesma localidade.\n2. Serán obxecto de axuda os danos causados no resto das vivendas residenciais que non sexan permanentes e habituais e nas súas instalacións complementarias, na parte non comprendida tanto polas axudas que aproben outras administracións públicas como por calquera outro sistema de cobertura de danos, público ou privado, estatal ou internacional, de que poidan ser beneficiarios os afectados.\nPara o caso de que os danos ocasionados determinen a ruína da vivenda, a axuda concederase polo importe do 40 % do valor de reposición, sen que en ningún caso o importe da dita axuda, en conxunto con outras axudas ou sistemas de cobertura de danos, poida superar o límite do 40 % do 75 % do prezo de venda dunha vivenda protexida de réxime xeral na mesma localidade.\nNos casos de rehabilitación ou reparación do inmoble danado, a axuda concederase polo importe correspondente ata cubrir como máximo o 40 % do 75 % do prezo de venda dunha vivenda protexida de réxime xeral na mesma localidade. As vivendas deberanse dedicar, polo menos, a vivenda ocasional, e quedan excluídas destas axudas as edificacións ruinosas e as que estean en manifesto abandono.\n3. As axudas concedidas para o caso de ruína da vivenda entenderanse concedidas en atención á situación, produto da situación de emerxencia excepcional, na cal se encontra o beneficiario, polo que, de acordo co disposto no artigo 28.9 da Lei 9/2007, de subvencións da Galicia, non requirirán outra xustificación que a acreditación por calquera medio admisible en dereito da titularidade ou usufruto do inmoble previamente á concesión, sen prexuízo dos controis que se establezan para verificar esta cuestión.\nNos demais supostos, observarase o disposto nas correspondentes convocatorias de axuda ou resolucións de concesión directa.\n4. Para os efectos deste artigo, entenderanse por vivenda as construcións anexas e instalacións complementarias e elementos comúns no caso de comunidades de propietarios. Como instalacións complementarias entenderanse as construcións e equipamentos de apoio á economía e vida familiar, tales como pozos, hórreos, alpendres, invernadoiros para autoconsumo, instalacións eléctricas e de iluminación, instalacións de telecomunicacións, etc., sempre e cando estean situados no mesmo predio da vivenda. No mesmo sentido, entenderase como construción ou instalación complementaria o cerramento preexistente do predio en que está a vivenda.\n5. Serán igualmente obxecto de axudas os danos sufridos no enxoval doméstico de primeira necesidade das vivendas danadas cando non estean incluídos nas axudas que para o mesmo efecto poidan aprobar outras administracións.\nNo caso do enxoval incluído nas vivendas ruinosas que constitúan a residencia permanente e habitual dos seus moradores, o importe da axuda será dun 15 % da valoración do custo dos gastos de reposición da vivenda, calculados de acordo co establecido no número 1 deste artigo.\nNo caso do enxoval incluído nas vivendas ruinosas que non sexan permanentes e habituais, o importe da axuda será dun 5 % da valoración do custo dos gastos de reposición da vivenda, calculados de acordo co establecido no número 1 deste artigo.\nNos demais supostos, o importe da axuda será de ata o 100 % ou de ata o 40 % dos gastos de reparación ou reposición en función de que o enxoval sexa o da vivenda habitual e permanente ou o da vivenda ocasional, respectivamente, e cun límite máximo de 3.000 euros.\n6. Entenderanse por vivendas ruinosas para os efectos deste artigo aquelas que se encontren nos supostos establecidos no artigo 141 na Lei 2/2016, do 10 de febreiro, do solo de Galicia.\n7. Quedan exceptuados de axuda, en todo caso, os danos producidos na vivenda e no predio en que se encontraba o material pirotécnico e as súas instalacións complementarias.\nArtigo 8. Axudas por danos sufridos en establecementos comerciais, industriais, turísticos e mercantís\n1. Serán obxecto de axuda os danos provocados nos establecementos comerciais, industriais, turísticos ou mercantís como consecuencia dos estragos ocasionados pola explosión nas súas edificacións, instalacións, maquinaria e nas mercadorías depositadas nelas, así como nos vehículos comerciais ou industriais afectos a estas actividades, nas condicións e requisitos que se determinen nas correspondentes convocatorias de axudas ou resolucións de concesión directa.\nArtigo 9. Axudas por danos nas explotacións agrícolas ou gandeiras\nRespectando os criterios establecidos pola Unión Europea nas directrices comunitarias sobre axudas estatais nos sectores agrícola e forestal e nas zonas rurais de 2014 a 2020, os titulares de explotacións agrícolas ou gandeiras que sufrisen danos e perdas por mor da explosión, poderán ser beneficiarios de axudas nas condicións e requisitos que se determinen nas correspondentes convocatorias de axudas ou resolucións de concesión directa.\nArtigo 10. Convenios con outras administracións públicas e entidades colaboradoras\nA Administración da Comunidade Autónoma de Galicia propiciará a subscrición co resto das administracións públicas e coas entidades colaboradoras dos convenios de colaboración que exixa a aplicación deste decreto con vistas ao cofinanciamento das actuacións.\n1. As axudas públicas reguladas neste decreto financiaranse con cargo aos orzamentos das respectivas consellerías afectadas. Para estes efectos, realizaranse, de ser o caso, as modificacións de crédito que sexan necesarias.\nDisposición adicional primeira. Aloxamento provisional\nFacúltase a Consellería de Infraestruturas e Vivenda, a través do Instituto Galego da Vivenda e Solo, para que, dentro do ámbito das súas competencias, poida contribuír a sufragar os gastos que orixine o aloxamento provisional, incluídos os gastos de transporte de persoas e mudanza de bens, daquelas persoas que, como consecuencia da explosión, teñan que abandonar definitiva ou temporalmente as súas vivendas e, se é o caso, mentres efectúen as obras de rehabilitación ou reparación. Para estes efectos, poderá celebrar convenios ou acordos con outras administracións públicas ou con organizacións especializadas no auxilio ou asistencia a damnificados en situacións de sinistro ou calamidade pública.\nFacúltanse os distintos titulares das consellerías e das entidades do sector público para que, de ser o caso e no ámbito das súas competencias, aproben as convocatorias e diten os actos e as medidas necesarios para a aplicación deste decreto.\nPara os ditos efectos, entenderanse competentes para a concesión das axudas previstas neste decreto as seguintes consellerías:\n– Axudas a persoas en situación de orfandade, a Consellería de Facenda.\n– Axudas para a reposición de explotacións agrícolas ou gandeiras danadas, a Consellería do Medio Rural.\n– Axudas para compensar os danos sufridos en establecementos comerciais, industriais, turísticos e mercantís incluídos no seu ámbito competencial, a Consellería de Economía, Emprego e Industria e as entidades instrumentais adscritas a ela ou a Axencia Turismo de Galicia.\nFacúltase a Consellería de Facenda para adoptar as medidas financeiras e orzamentarias consecuentes para facer fronte ás situacións de carácter extraordinario, derivadas da explosión de material pirotécnico producida en Tui o 23 de maio de 2018, que adopte a Xunta de Galicia para a reparación dos danos causados.


Efe 30 mayo 2018 22:25 h.\nAlberto Núñez Feijóo Xacobeo-2021\nNúñez Feijóo presidiu a sesión constitutiva da Comisión Organizadora do Xacobeo. XOÁN REY (EFE)\nOs cimentos do proxecto xa están asentados co Plan director do Camiño de Santiago, dotado con 56 millóns de euros\nO titular da Xunta de Galicia, Alberto Núñez Feijóo, presidiu este mércores a sesión constitutiva da Comisión Organizadora do Xacobeo 2021.\nAo termo da sesión e nunha intervención aberta aos medios de comunicación, o máximo mandatario galego avanzou que as liñas estratéxicas do Plan Xacobeo 2021 serán aprobadas despois do verán.\nO traballo da Comisión Organizadora complementarase co labor do Grupo Ano Santo 2021, constituído leste mesmo mes de maio no seo do Consello Xacobeo.\nA Comisión Organizadora do Xacobeo 2021 estará encabezada pola comisaria, Cecilia Pereira.\nO presidente pediu "unha axuda adicional de ilusión, de xenerosidade e de responsabilidade de todas as administracións, pero sobre todo do pobo galego, que acolle aos visitantes", co obxectivo, dixo, "de que cambie a historia da proxección da imaxe e da presenza de Galicia no mundo".\nA Comisión Organizadora do Xacobeo 2021 conta coa participación dos departamentos da Xunta no ámbito do turismo, patrimonio, infraestruturas e servizos sociais, así como da Delegación do Goberno, encargada da seguridade.\nTamén forman parte da mesma o Arcebispado de Santiago, que se responsabiliza da Catedral, onde os peregrinos finalizan o Camiño; o Concello, comprometido a darlles a mellor acollida aos peregrinos na capital de Galicia, e a Fegamp, que canaliza a colaboración de todos os municipios polos que pasa a ruta xacobea.\nNúñez Feijóo destacou que Galicia contará co apoio do Goberno central na organización do Xacobeo 2021, dunha parte con tres anos de bonificación fiscal para os patrocinadores do evento (un ano máis que noutros anos santos), e, ademais, coa celebración na comunidade de dous sorteos da Lotaría Nacional.\nO presidente dixo que o reto conxunto é cargar de razóns aos que nunca fixeron o Camiño para que o fagan e visiten Galicia, e encher de argumentos aos que xa o fixeron para que volvan visitala.\nNeste sentido, referiuse ao Estudo do impacto socioeconómico do Camiño de Santiago, elaborado pola Universidade de Santiago, cuxos datos reflicten que o 98,6 por cento dos peregrinos recomenda facer o Camiño, e catro de cada cinco afirman que regresarán como turistas a Galicia.\n"Galicia non ten nin un minuto que perder para seguir avanzando cara á celebración do Xacobeo 2021", afirmou Feijóo, e incidiu en que os cimentos do proxecto xa están asentados co Plan director do Camiño de Santiago, dotado con 56 millóns de euros para, entre outras intervencións, mellorar a conservación dos camiños e do seu patrimonio, difundir o Camiño e diversificar as rutas e desestacionalizar o Camiño.\nReferiuse, nesta liña, á transformación da cidade de Santiago con novas instalacións, como a creación do Centro Internacional de Acollida do Peregrino, a posta a punto do Monte do Gozo, a adecuación das entradas na cidade do Camiño Francés e do Camiño inglés, a celebración do festival 'Ou Son do Camiño', e a rehabilitación integral da Catedral de Santiago, coa presentación antes do 25 de xullo da rehabilitación do Pórtico dá Gloria.\nFeijóo preside a sesión constitutiva da comisión organizadora do...


Final do Premio Luis Freire de Investigación Científica na Escola\nRealizarase o sábado 30 de marzo na Domus, a partir das 10.00 da mañá, nun acto aberto ao público.\nA esta final concorren tres equipos de alumnos e alumnas de secundaria da Coruña e Ourense, que defenderán os seus traballos na modalidade de Investigación Científica. Tamén, docentes de Educación Primaria de Santiago de Compostela, Carral e Miño presentarán os proxectos finalistas na modalidade que premia os mellores traballos de investigación desenvolvidos na aula co alumnado.\nTras a exposición dos traballos o xurado retirarase a deliberar e emitirá o seu veredicto, o que terá lugar sobre as 13:30 horas do mesmo sábado 30 de marzo.\nEstes son os traballos finalistas:\nModalidade de Investigación Científica en Educación Primaria:\n- "Poderiamos cambiar a cor dos pétalos de calquera flor usando unicamente cores primarias na auga?", presentado por María José Ferreira Pérez e Isabel Espiñeira Suárez, do CPI Castro Baxoi, Miño.\n- "Como se rexeneraría a vexetación de Roxos despois dun incendio?", presentado por Manoel Iago Vázquez Rodríguez, do CEIP de Roxos, Santiago de Compostela.\n- "Por que o mesmo pan en Coruña ponse brando e en Ourense ponse duro?", presentado por Ana María Bouzas Fraga, do CEIP Vicente Otero Valcarcel, Carral.\n- "Podemos coñecer a carga bacteriana das moedas e billetes de euro e deseñar unha carteira bactericida?", presentado por Carla Pereira Rodríguez e Ainhoa Rúa Guitián, do Colexio Plurilingüe San José - Josefinas, Ourense.\n- "Como afecta a radiación de microondas ás sementes de frijol (Phaseolus vulgaris)?", presentado por Pablo Oroza, Luis Tovar e Marcos Romero, do Colexio Obradoiro, A Coruña.\n- "Afecta o tipo de fertilizante, orgánico ou inorgánico, ao contido de vitamina C das verduras?", presentado por Pablo Villares Fernández, do Colexio Obradoiro, A Coruña.


Rúas Magazine – Sólodos estrea en Ourense a súa coproducción con Centro Coreográfico Galego ‘Corps Sonore’\nAgenda Ourense, Cultura, Danza, Portada\t— 23 mayo, 2018 a las 17:49\nA proposta da compañía ourensá foi concibida dentro da corrente Land Art, que vincula estreitamente arte e paixase\nA compañía ourensá Sólodos estrea o vindeiro 1 de xuño o espectáculo de danza Corps Sonore, realizado co apoio da Axencia Galega das Industrias Culturais (Agadic) a través do programa de coproducións do Centro Coreográfico Galego (CCG). O escenario destas primeiras funcións, programadas do venres 1 ao domingo 3 ás 19,00 h., será o Parque Botánico Montealegre de Ourense, onde tamén terá lugar un pase para escolares o primeiro dos días, ás 11,30 h.\nNo caso de SóLODOS, a súa nova creación foi concibida dentro da corrente da Land Art, na que paisaxe e arte están estreitamente ligadas. Erick Jiménez é o seu coreógrafo e director artístico, ademais de intérprete xunto a Will Menter, François Merville e Jane Norbury. Estes tres bailaríns están implicados, ademais, noutras facetas artísticas como o deseño dos espazos sonoro e escénico, mentres que Maruxa Salas exerce aquí como directora de produción e axudante de dirección e coreografía. O equipo complétase con Manu Lago, tamén en tarefas de produción.\nTags Centro Coreogáfico Gallegodanza


Datos de Covid nas comarcas de Arzúa, Deza, Terra de Melide e A Ulloa deste venres, 4 de febreiro\nVENRES 4 FEBREIRO\nContinuamos a semana informando dos casos de coronavirus nos municipios das comarcas de Arzúa, Deza, Terra de Melide e A Ulloa, segundo a información proporcionada hoxe, 4 de febreiro, polo Servicio Galego de Saúde (Sergas) ou nalgúns casos por fontes municipais, pero hai que ter en conta que o número pode mudar en calquera momento. Todos os concellos das comarcas teñen casos activos de covid.\nNa comarca arzuá tal e como informa o Sergas, todos os municipios teñen casos activos de covid. Arzúa ten 100 casos activos, nove menos que fai 24 horas. Boimorto sitúase con 42 casos activos, os mesmos que fai 24 horas. O Pino ten 131 casos, un menos que onte. Pola súa parte Touro ten 54 casos activos, sete menos que fai 24 horas.\nNa comarca dezá tódolos municipios contan con casos de Covid. Agolada ten 16 positivos, os mesmos que na xornada de onte, segundo fontes oficiais. Dozón sitúase con 17 afectados, catro menos que fai 24 horas. Lalín conta con 409 afectados, 37 menos que na xornada de onte. Rodeiro ten 37 casos activos, seis menos que fai 24 horas. Silleda conta con 226 casos activos, once menos que onte. Pola súa parte Vila de Cruces sitúase con 101 casos activos, os mesmos que fai 24 horas.\nNa comarca Terra de Melide todos os municipios contan con casos activos. Melide sitúase con 139 casos activos, sete menos que na xornada de onte. Santiso ten 12 casos activos, cinco menos que fai 24 horas. Sobrado dos Monxes sitúase con 31 afectados, sete menos que onte. Pola súa parte o municipio de Toques sitúase con 11 casos activos, tres menos que fai 24 horas.\nPor último, na comarca da Ulloa todos os municipios contan con casos de covid. Antas de Ulla, sitúase con 33 casos activos, os mesmos que onte. Mentres que o municipio de Monterroso ten 74 casos, dous máis que fai 24 horas e Palas de Rei con 64 casos activos, tres menos que na xornada de onte.


Irene Vilaboa pon deberes ao seu novo Teucro: 'Subir a intensidade ao que xogabamos o ano pasado' - Pontevedra Viva\nAdestramento do Teucro no Municipal\nXoves 9 de Setembro, 2021 ás 12:17 do Xoves 9 de Setembro, 2021\nDúas semanas quedan á Sociedad Deportiva Teucro para poñerse a punto de cara ao comezo da tempada na División de Honra Prata, e Irene Vilaboa quere chegar á cita co seu equipo plenamente preparado para a competición.\nA adestradora do equipo pontevedrés puxo 'deberes' aos seus para esta tempada, na que espera que suba o nivel do equipo para non pasar tantos apuros como o curso pasado.\nO obxectivo pasa por "subir a intensidade ao que xogabamos o ano pasado", e niso traballan, tal e como asegurou este mércores tras vencer 41-32 ao Lavadores nun amigable celebrado a porta pechada no Pavillón Municipal dos Deportes de Pontevedra.\nO encontro serviu ademais para "ir collendo ritmo de competición os xogadores novos, que se vaian adaptando ao estilo de xogo", incidindo en especial no traballo defensivo co 6-0 e o 5-1 e tamén nos cambios ataque-defensa.\nAdemais do amigable contra Lavadores, o Teucro afrontará unha segunda cita preparatoria esta semana, concretamente este venres 10 de setembro recibindo no Municipal o BM Xiria (21.00 horas), un partido que poderán presenciar en directo os socios teucristas.\nUn débil Teucro é dobregado por un moi superior Zamora no primeiro partido de liga (33-26)\nAs fichaxes do Teucro velan armas para a nova tempada\nO Teucro supera o Xiria no primeiro amigable diante da súa afección (31-25)\nO Teucro apela a un sentimento "inefable" para captar novos socios\nPor Manu Otero | Luns 30 de Agosto, 2021\nO Teucro xa ten o extremo esquerdo que buscaba: Álex Sánchez


Vector financiouse en 2004. Centrándonos en produtos de automatización industrial con dereitos de propiedade intelectual independentes, estamos en condicións de servir aos fabricantes de equipos de alta gama e ofrecer solucións globais para os clientes nos segmentos do mercado.\nConverterse no provedor líder mundial de produtos e solucións de automatización industrial. Os produtos desenvolvidos de xeito independente inclúen servo accionamento, controlador de movemento, interface home-máquina, servomotor, etc.\n1. Servo accionamento e servomotores: a gama de potencia abarca 0,2KW-110KW. E sistema servo dedicado para o control da tensión, coitelo xiratorio, coitelo perseguidor, corte por troquel independente;\n2. Controladores de movemento: controladores de movemento do modelo VA e VE, céntranse en todo tipo de control de movemento de equipos industriais (impresión e embalaxe, construción, plástico, CNC, etc.);\n3. Con varias patentes de invención, patentes de modelos de utilidade e dereitos de rexistro de software, é unha empresa nacional de alta tecnoloxía.\nTen o seu propio centro de investigación e desenvolvemento de produtos e unha base de produción, no país ten unha serie de oficinas e axentes.\nA nosa competitividade principal é lograr unha integración perfecta de I + D de produtos e aplicación do produto e proporcionar solucións de sistema profesionais e eficientes para equipos.\nA nosa cultura empresarial\nVector seguirá adheríndose á filosofía empresarial de "crear valor para os clientes de todo corazón", facendo profundos esforzos no campo da automatización industrial e crear a beleza do control de movemento é a nosa persecución constante, decidida a construír unha marca nacional con tecnoloxía líder, eficiente xestión, líder nacional e de renome internacional.\nValor básico - Concéntrate no valor, consegue aos nosos clientes\nO noso camiño de desenvolvemento\n2021 Comezando o noso negocio no exterior.\n2018Existen controladores de movemento tipo bus EtherCAT baseados en PC.\n2017Móvete ao centro de I + D do distrito de Songshanhu.\n2016Compra o Centro de I + D do distrito de Songshanhu.\n2014Configurar un proxecto para desenvolver un controlador de movemento; céntrase no control de tensión e ofrece múltiples solucións de equipos post-prensa.\n2012Foco no control síncrono, control de circuíto pechado; controlador de movemento previo á investigación.\n2010Proporcionar solucións para equipos de procesamento de metais; converterse nunha empresa nacional de alta tecnoloxía.\n2008Foco no control de movemento de corte electrónico de persecución integrado no servo accionamento VEC-VBF; Centrarse en solucións de equipos para a industria de envases.\n2006Investiu en investigación e desenvolvemento de servomotores universais; púxose ao mercado o servo de uso xeral VEC-VBH; Céntrase no control electrónico de movemento de leva integrado no servo accionamento VEC-VBR.\n2004Establecido en Shenzhen e desenvolveu o inversor da serie VEC-V5; os produtos do inversor son subministrados a Pepsi, Kingway Beer e outras empresas.\n1. Coas nosas propias patentes\n2. Concéntrase no control de movemento rexistrado durante máis de 17 anos, OEM e ODM\n3. CE, ROHS para todos os mercados\n4. Proba 4 veces antes da entrega\n6. Proporcionar soporte técnico


Cume Téxtil Solutions: provedor de máscaras en Galicia\nRedacción | Venres, 14 de Xaneiro de 2022, 12:01\nARCHIVADO EN | Allariz mascarillas\nA ameaza polo Covid-19 non pasou e aínda que as medidas relaxáronse un pouco, o xurdimento de novas variantes, por exemplo, a ómicron, seguen facendo que sexa necesario coidarse ao máximo e cumprir coas medidas de bioseguridade básicas que inclúen o uso de máscaras ou cubrebocas como mecanismo de protección.\nNun contexto no que os equipos de protección individual de excelente calidade seguen sendo requiridos, atópase a empresa de máscaras Cume Téxtil que está especializada na fabricación de cubrebocas, gorros sanitarios e calzas refugables. Nas súas instalacións situadas en Galicia, prodúcense cada un destes equipos baixo o cumprimento de altos estándares para garantir o nivel de protección que se necesita.\nOs produtos de Cume Téxtil Solutions\nOs produtos insignia de Cume téxtil Solutions son as máscaras hixiénicas e cirúrxicas, as cales, dependendo do modelo, poden ter de tres a cinco capas de protección. En canto á eficacia de filtración, comprende desde un 90% ata o 98%, ademais, están libres de grafeno e látex.\nAs súas máscaras brindan unha completa protección e poden ser usadas tanto en espazos abertos como pechados con comodidade para que levalas durante longas xornadas non supoña ningún inconveniente.\nÁ parte de máscaras, Cume téxtil Solutions tamén fabrica gorros sanitarios e calzas ou cubrezapatos refugables que son necesarios para o traballo en áreas de risco de contaxio, plantas de produción ou como unha medida de protección persoal.\nTodos os produtos desta empresa son elaborados integramente nas súas instalacións en España, están certificados, cumpren coas normativas sanitarias europeas e superan os parámetros de calidade máis esixentes. Ademais, están libres de axentes patógenos e contaminantes porque ao finalizar cada etapa da produción son esterilizados, para que chegue ás túas mans un artigo limpo, seguro e que brinde a protección que necesitas.\nQuen necesitan estes equipos de protección?\nOs equipos de protección individual elaborados e comercializados por Cume Téxtil Solutions, estan pensados para todo tipo de usuario, desde os particulares ata os colectivos. De feito, os principais clientes son farmacias, centros educativos, clínicas e hospitais, organismos públicos, persoal sanitario e outras empresas e organizacións.\nPor que comprar máscaras hixiénicas?\nDesde o mesmo inicio da pandemia, as autoridades da Organización Mundial de Saúde indicaron que a medida de protección máis efectiva era o uso de máscaras tanto en interiores como exteriores, a isto fóronse sumando outras medidas como o lavado de mans constante e o distanciamento físico.\nCo transcorrer do tempo, quedou en evidencia que, de todas estas medidas, é o uso da máscara a máis importante e que mellor protexe ante o contaxio tomando en conta que o Covid-19 e as súas distintas variables propágase polo aire ou polas gotículas.\nPor tanto, seguir usando este elemento de seguridade está hoxe máis vixente que nunca se tomamos en conta ademais que cada certo tempo xorde unha nova variante e aínda que as vacinas demostraron ser eficaces para previr casos graves, a protección persoal segue sendo o mellor antídoto.


Temas: SANTIAGO DE COMPOSTELA UNIVERSIDADE DE SANTIAGO VIGO CORONAVIRUS BARCELONA XORNALISMO CONTAXIO GALICIA VIRUS EUROPA ERASMUS ITALIA SANIDADE SERGAS UNIVERSIDADES MADRID SEGURIDADE\nPor Europa Press / Redacción | SANTIAGO DE COMPOSTELA | 11/03/2020 | Actualizada ás 19:18\nVarios estudantes galegos sortearon a cancelación de voos desde Italia a través de escalas de máis de 12 horas noutros países, todo para regresar aos seus fogares en Galicia ata que se reabran as fronteiras italianas e se suspendan as medidas restritivas.\nEste é o caso de Antón Senra e Samuel Lozano, dous estudantes galegos de Enxeñaría Mecánica da Universidade da Coruña (UDC) que se atopaban realizando un programa Erasmus en Bari, ao sur de Italia.\nEste mércores o Goberno italiano pechou as fronteiras do seu país, mentres que o Executivo de Pedro Sánchez cancelou todos os voos directos de pasaxeiros entre España e Italia. Por este motivo, tanto Antón como Samuel abandonaron o país o martes a través dun voo que fixo escala en Dublín durante máis de 12 horas e que lles permitiu aterrar en Santander este mércores.\nAntón Senra explicou en declaracións a Europa Press que ambos os estudantes tiveron que "asinar un documento" no que acreditaban o abandono do país baixo a súa "exclusiva responsabilidade". Despois deste procedemento, aseguran que non pasaron por ningún outro control nin medida de seguridade extraordinaria polo COVID-19, nin no aeroporto de Dublín nin no de Santander.\nOs dous estaban a pasar o seu Erasmus con "normalidade", pero decidiron volver cando o Goberno do Estado anunciou que cancelaría os voos directos con Italia. Ademais, teñen pensado comunicar á Administración autonómica o seu regreso en canto cheguen a casa, a través do número que a Consellería de Sanidade puxo a disposición dos galegos para atender calquera circunstancia relacionada co coronavirus (900 400 116).\nNo entanto, botaron en falta un "protocolo" que lles indicase como actuar e cren que o Sergas debería preocuparse neste sentido. Pola contra, destacaron o "interese" que mostrou "a Oficina de Relacións Internaciones da universidade polo seu estado en todo momento".\nALGUNHAS ESTUDANTES PERMANECEN EN ITALIA\nNa mesma liña pronunciouse Mar López unha estudante de Enxeñaría Industrial da UDC, que asegura que a súa universidade está "pendente" dos estudantes Erasmus constantemente.\nEla é unha das que, ao contrario que os anteriores, decidiu quedar en Turín (onde realiza o seu programa de mobilidade). Alí as medidas restritivas foron implantadas antes que no Sur do país, pero non foi ata o luns cando as universidades comezaron a impartir clases virtuais e recomendáronlles "saír de casa só para o imprescindible".\nEsta estudante asegura que está "ben" e "tranquila". Admitiu que pensou en "volver a Galicia", pero pronto o descartou dado que "sentía que ía ter que vivir o mesmas dúas veces", "o que está a pasar en España, pasaba facía unha semana en Italia".\nPor este motivo, Mar decidiu seguir as clases e as recomendacións do Goberno italiano desde a súa residencia e non tentou irse a casa. Asegura que é unha circunstancia que "se vai levando", sae de casa para "o básico" como "ir ao supermercado", pero considera que é posible "realizar unha vida medianamente normal".\nALUMNAS QUE NON PUIDERON VOLVER\nPor outra banda, tamén hai estudantes galegas que tentaron marchar de Italia pero resultoulles "imposible". Helena Piñeiro e Laura Vázquez son dúas mozas viguesas que estudan na Universidade de Santiago de Compostela (USC) e que quedaron "atrapadas" en Florencia, onde Helena realiza o seu Erasmus.\nCartón de embarque dun voo Bari - Dublín. CAPTURA DE PANTALLA CEDIDA | Fonte: Europa Press\nFoi este luns cando as dúas decidiron volver a Galicia. Reservaron un voo desde Florencia a Madrid, pero foi cancelado. Despois compraron un billete de bus para ir desde Florencia a Barcelona, pero tamén foi suspendido.\nAnte este escenario, puxéronse en contacto co Concello de Vigo a través da páxina web do Goberno local. Laura escribiu unha mensaxe para explicar a situación de illamento que estaban a vivir e o seu interese por volver a Galicia --"aínda que fose en corentena"--, xa que ela só estaba a visitar á súa amiga e agora trastornalle os plans.\nA pesar de que non esperaban unha resposta, este mércores o concelleiro de Educación e Mocidade, Gorka Gómez, púxose en contacto con elas para tentar tranquilizalas, dicirlles que "manteñan a calma" e ofrecerlles toda a "colaboración" que estea en mans do Concello.\nESTUDANTES QUE SE ANTICIPARON\nTamén hai outras persoas que se anticiparon aos acontecementos e ao coñecer a decisión de cancelar as clases nas universidades italianas decidiron volver a Galicia. Este é o caso de Mar Álvarez, estudante de xornalismo na USC, que estaba de Erasmus en Bolonia.\nEla explicou que xa tiña a idea de "vir de visita", pero ante a suspensión das clases decidiu adiantar o voo e está en Santiago desde o 25 de febreiro. Asegura que non está "preocupada" polo virus, pero volveu "por medo a que bloqueasen a cidade", como posteriormente sucedeu.\n"Como agora Italia é un punto vermello", ela prefire "estar en casa". Desde o seu punto de vista, a USC "non deu as indicacións" que os estudantes "necesitan" e asegura que cando volveu non pasou "por ningún control específico", como tampouco o fixeron os dous estudantes que proviñan de Bari.\nRESTRICIÓNS ATA O 3 DE ABRIL\nDe momento esta alumna recibe clases virtuais --como o resto de Erasmus en Italia-- e non sabe cando vai poder volver. Será o Goberno italiano o que siga tomando decisións a este respecto en función da evolución do contaxio do virus.\nMar López asegura que na cidade de Turín "as cafetarías e os restaurantes" están abertos ata as 18,00 horas e debe tomarse, como precaución, unha distancia dun metro e medio.\nO mesmo sucede nos supermercados do sur e do norte do país. Helena explicou que entran "por quendas" para que sexa posible manter esas distancias, tanto na cola como por todo o establecemento.


Un xeorrádar para rastrear o xacemento de Brandomil - Vimianzo - Que pasa na costa\npatrimonio arqueoloxía historia brandomil\nContinñúa a Fundación Brandomil sumerxíndose na historia da súa lendaria ponte, e buscando evidencias do seu relevante pasado. A última actuación, no marco da intervención arqueolóxica que arrincou o pasado mes, foi a prospección xeofísica dunha ampla zona.\nUnha actuación que se realizou por medio de dúas técnicas xeofísicas diferenciadas e complementarias: unha pasiva (prospección magnética) e outra activa (por medición dun xeorrádar), co obxecto de descubrir posibles vestixios de estructuras hasta o momento descoñecidas. Foi persoal do Departamento de Enxeñería de Recursos Naturais e Medio Ambiente da Universidade de Vigo o que estiveron sondeando unhas fincas agrícolas propiedade da Fundación e outras de propiedade privada.\nA intención desta actuación é descubrir novos datos sobre o importante xacemento arqueolóxico de Brandomil grazas a prospección de parte do subsolo, empleando para elo avanzadas técnicas de recoñecemento arqueolóxico.\nAgosto 21: A Fundación Brandomil comeza unha intervención arqueolóxica para redescubrir o asentamento romano.\nA ponte de Brandomil énchese de cultura co programa de Verán de Zas\nO documental sobre Brandomil encheu de historia o Museo do Pobo Galego\nO afundimento de Brandomil xa ten o seu documental\nO campo de Lariño, o Centro de Reboredo e o Brandomil Romano, entre os proxectos non produtivos apoiados polo GDR\nAberto o prazo das escolas deportivas e culturais de Vimianzo